Voderady (okres Trnava)

Voderady (maď. Vedrőd, nem. Wedern) je obec na Slovensku v okrese Trnava. V obci je rímskokatolícky kostol sv. Ondreja apoštola z roku 1692. Na fasáde veže kostola sa nachádza pamätná tabuľa na Tomáša Baranyaia s jeho erbom (hore nohami - čo vyjadruje vymretie rodu) a textom: "EXTRVCTAS AEDES THO // MAS BARANIAI RELIQVI // ATQVE SVAE FINIF POSTE // RITATIS OBIT // 1674 // DIE 14 MART". Na chronostikone je uvedený rok 1689. Jeho epitaf sa nachádza v krypte františkánskeho kostola v Trnave. V 18. storočí sa stal zemepánom Voderád František Ziči. Dominantou obce je až dodnes sídlo tejto rodiny - kaštieľ s parkom. Na atike kaštieľa sa nachádzajú erby rodu Zichy a Keglewich. Občania môžu v obci navštíviť lekára, zubnú lekárku, kaderníctvo, posilňovňu, lekáreň a akcie športových a záujmových organizácií. Referencie Iné projekty Commons ponúka multimediálne súbory na tému Voderady (okres Trnava) Externé odkazy Oficiálny web História obce:https://voderady-info.webnode.sk